ইউক্রেন-ইন্দোনেশিয়া সম্পর্ক
ইউক্রেন-ইন্দোনেশিয়া সম্পর্ক, ইন্দোনেশিয়া এবং ইউক্রেন এর মধ্যকার দ্বিপাক্ষিক সম্পর্ককে নির্দেশ করে। ইউক্রেনের রাজধানী কিয়েভে ইন্দোনেশিয়ার স্থায়ী দূতাবাস রয়েছে। ইউক্রেনে অবস্থিত এই দূতাবাসের মাধ্যমেই, ইন্দোনেশিয়া, আর্মেনিয়া এবং জর্জিয়া সংশ্লিষ্ট কূটনৈতিক বিষয়াবলী এবং কার্যক্রম সম্পন্ন করে থাকে। অপরদিকে ইন্দোনেশিয়ার রাজধানী জাকার্তায় ইউক্রেনের একটি স্থায়ী দূতাবাস রয়েছে। উভয় দেশই ক্রীড়া, পর্যটন, মহাকাশ প্রযুক্তি ও অনুসন্ধান, সামরিক খাত, ভারী শিল্প প্রভৃতি খাতে, নিজেদের মধ্যে সমন্বয় বৃদ্ধি করার ব্যাপারে একমত হয়েছে। এছাড়াও অর্থনীতি এবং বাণিজ্য খাতে সমন্বয় বৃদ্ধি এবং বিভিন্ন আন্তর্জাতিক সংস্থার মধ্যে নিজেদের সমন্বয় প্রতিষ্ঠার ব্যাপারেও দেশ দুটি একমত হয়েছে।
সুরাবায়া
এই শহরে অবস্থিত অর্থোডক্স খ্রিস্টান কেন্দ্র সুরাবায়া ২০০৮ সালের ১৫ই অক্টোবর অর্থোডক্স পাদ্রী ফাদার ইয়োহানেজ ব্যাম্‌বাঙ চাহিও উইকাকসোনো-এর দ্বারা উদ্বোধিত হয়। তাছাড়া এই শহরে দুটি অর্থোডক্স খ্রিস্টান সম্প্রদায় রয়েছে এবং সেজন্য মাঝারি মেয়াদী কিন্ডারগার্ডেন, উচ্চমাধ্যমিক বিদ্যালয় এবং বিশ্ববিদ্যালয় স্থাপনের পরিকল্পনা রয়েছে। ইন্দোনেশিয়ার প্রধান অর্থোডক্স গির্জা, সেন্ট নিকলাস-এর ভিত্তিও সুরাবায়াতে। ডিনোয়ো জেলাতে সেন্ট নিকলাস অর্থোডক্স চার্চ -এর পাশে ১২ই জানুয়ারি একটি নতুন অর্থোডক্স সম্প্রদায় কেন্দ্রের উদ্বোধন করা হয়।